Sir Alex na dnešnej tlačovej konferencií povedal zopár nových informácií ohľadom zranených hráčov a vyjadril sa k zajtrajšiemu zápasu.
Manchester United má na listine zranených momentálne až 11 hráčov, ktorí majú dlhodobé zdravotné problémy alebo ľahké zranenia. Sir Alex dúfa, že tých pár hráčov, ktorí majú drobné zdravotné problémy, budú môcť proti Liverpoolu nastúpiť. Rio Ferdinand do zápasu proti Arsenalu nezasiahol kvôli opakovaným problémom s chrbtom. Phil Jones, ktorý do zápasu zasiahol, má problémy s členkom. Nani musel krivkajúc odísť z hracej plochy. Hovorí sa, že si nezahrá dva týždne, či dokonca dva mesiace. Rooney, Evra a Carrick si zo zápasu taktiež odniesli zopár zranení, ale nie je to nič vážne.
Dlhodobo chýbajú Owen, Young, Cleverley a Anderson a očakáva sa ich skorý návrat. Darren Fletcher a Nemanja Vidič sú mimo hry až do konca sezóny.
"Čo sa týka zranení, nie je toho veľa, čo mám k tomu povedať," povedal Sir Alex na dnešnej tlačovej konferencií. "Dúfame, že dvaja, či traja hráči sa nám dnes vrátia do tréningového procesu. Zajtra budeme múdrejší."
Sir Alex si je istý, že jeho tím, aj napriek toľkým zraneným, dokáže na Anfield Road vo štvrtom kole FA Cupu vyhrať. Pred zápasom sa objavujú špekulácie o tom, či Patrice Evra na tento zápas nastúpi. Sir Alex tieto špekulácie dementoval a povedal, že Patrice sa musí sústrediť na zápas, nie na nedávnu tému rasizmu. Na druhej strane by privítal, aby sa prvý zápas odohral na Old Trafford.
"Vždy hovorím, že domáci žreb z Vás spraví favoritov," povedal. "Avšak, je to veľký zápas pre oba celky. V celej krajine bude o tento zápas veľký záujem. Ako povedal včera Steven Gerrard, je na hráčoch, aby sa správali, ako majú. To je presne to, čo ja sám očakávam od hráčov a taktiež fanúšikov. Oba fanúšikovské tábory by sa mali zaoberať futbalom a ničím iným."
"Je to veľký zápas a po zápase chceme hovoriť len o futbale. Musíte sa sústrediť len na futbal. Musíme sa snažiť hrať našu hru – to nám pomôže. Obe strany sú si toho vedomé, takže si myslím, že to nebude problém."
Zdroj: ManUtd.com